# Referat møde i Forretningsudvalget 15. Juni 2022

Deltagere: Hanne Koue Johansen, Jonas Jordalen, Mette Jørgensen, Jette Schmidt og Klaus Aakær Olesen.

Siden sidst:

Grundet naboklager flyttede vi placering af multibanen. Vi har desværre modtaget samme klager igen. Vi har vurderet at vi ikke kan finde bedre placering på egen grund. Derfor forsætter vi projektet på ny placering.

Vi mærker manglende forældreopbakning flere steder i vores ungdomsidræt. Det mærkes især ved U 10 drenge, fodbold. Information bliver givet videre til fodboldudvalget.

100 års:

100 års jubilæet er vel overstået. Vi har haft nogle fantastiske dage.

Vi kunne godt have tænkt os lidt flere deltagere til arrangementerne i kristhimmelfarts weekenden. Men der var glade ansigter og alle hyggede sig.

Vi er meget tilfredse og der har været en kæmpe opbakning fra alle frivillige, for at gøre dette til noget helt specielt.

Cykelsponsor:

Vi skal i gang med at arrangere cykelsponsorløbet. Første møde bliver 21. juni kl. 18.30 hos Hanne.

Tur med bestyrelsen:

På sidste bestyrelsesmøde besluttede vi at holde et arrangement for bestyrelsen den 23. september. Der ligger nu et forslag på at tage til Slettestrand feriecenter. Der skal hygges, vi skal lave sjove aktiviteter og vi skal finde løsninger på rekruttering af frivillige.

Arrangementet er med overnatning.

Frivillig:

På næste bestyrelsesmøde fremlægger fodbold det årshjul de har udarbejdet sammen med DBU. Den skulle gerne hjælpe os med at lave en ny frivillighedsstrategi.

Vi skal have lavet en ny model hvor alle medlemmer og forældre til medlemmer bliver tildelt en opgave i foreningen.

Det kommer til at kræve et meget detaljeret årshjul. Der har en god beskrivelse af de opgaver vi skal have løst i løbet af året. Derefter skal der laves noget i conventus, så man kan vælge opgaver ved tilmelding til en af vores idrætter.

Det bliver en stor opgave, men det er nødvendig hvis vi skal drive foreningen videre på frivillige hænder.

Hallen:

Der bliver snakket meget om situationen i hallen i denne tid. Bemanding i hallen er nu på et minimum og det er ikke nogen hemmelighed at økonomien ikke er for god. Vi har repræsentanter i bestyrelsen som vi stole på. De tager opgaven meget alvorligt, de har lovet at tage kontakt til os hvis der er noget vi kan hjælpe med.

Regnskab:

Regnskabet blev gennemgået. Vi indtil nu et underskud i år. Det skyldes hovedsagelig omkostninger til jubilæet og nedgang i medlemmer.

Evt:

Vi skal blive bedre til at følge op på vores projekter.

Vi har stadig store problemer med at de rigtige har adgang til vores klubhus.